Sakpas-Sake: Beurtkrag, beurtkrag en beurtkrag | Netwerk24
Sakpas-Sake: Beurtkrag, beurtkrag en beurtkrag
Deur Elvira Wood 12 Februarie 2019 08:19
Beurtkrag Fase 4 is wanneer 4 000 MW se krag van die netwerk gehaal word.
Asof dit nie erg genoeg is dat Eskom uit die bloute Sondag Fase 2-beurtkrag ingestel het nie, het hy Maandag deur die loop van die dag skielik die dramatiese stap geneem om oor te skakel na Fase 4 toe.
Probleme by die kragreus en dringende vergaderings wat daaroor gehou is, het die nuus Maandag oorheers.
1. Beurtkrag: Selfs Cyril is vies
Die beurtkrag wat die hele Suid-Afrika Sondag onkant betrap het, is Maandag skielik van fase 2 tot fase 4 verskerp en dié noodbesparingsmaatreël kan nog tot April voortduur.
Dit is die eerste keer sedert 2015 dat fase 4-beurtkrag ingestel is. Dit beteken dat 4 000 MW krag bespaar moes word om die stabiliteit van die kragnetwerk te verseker.
Lees ook: Cyril se Eskom-plan ‘kan nie als regmaak nie’
2. Beurtkrag: Hierdie ronde kán ekonomie erg knou
Lees ook: Kaapse kamer waarsku oor beurtkrag se impak op sakevertroue
3. Almal wil weet wanneer krag af is – webwerwe vou
Oomblikke nadat Eskom Maandag gesê het dat fase 4-beurtkrag vir die res van die dag gaan geld, het die Kaapse metro en Eskom se webwerwe en selfs die gewilde app EskomSePush gevou onder druk verkeer van mense wat hul beurtkragskedules wou bekom.
Ironies genoeg het Eskom se webwerf, toe dit ná ’n ruk weer ruk-ruk begin werk, aangedui dat geen beurtkrag tans geld nie.
4. Woolies moet (beetrooi) bloos oor nog ’n ‘gaps’
Woolworths word al weer daarvan beskuldig dat hy ’n produkplan en -naam gegaps het – dié keer vir drankies wat van plante soos beet en borrie gemaak word.
5. Hernude kommer oor 140 000 poste by Edcon
Die klerewerkersvakbond Sactwu vrees dat 140 000 poste in gedrang kan wees as die moedermaatskappy van Edgars en Jet nie binne die volgende dag die noodfinansiering kry om hom van ondergang te red nie.
Statistieke Suid-Afrika maak die jongste werkloosheidsyfers bekend.
Meer oor: Moody's Investor Service | Edcon | Woolworths | Eskom | Cyril Ramaphosa | Beurtkrag